**ELŐTERJESZTÉS**

Bonyhád Város Képviselő - testületének 2018. szeptember 6-i

rendes/rendkívüli testületi ülésére

|  |  |
| --- | --- |
| Tárgy: | Pályázat benyújtása a települési önkormányzatok rendkívüli önkormányzati támogatására |
| Előterjesztő: | Filóné Ferencz Ibolya polgármester |
| Előterjesztést készítette: | Fauszt Józsefné osztályvezető |
| Előterjesztés száma: | 130. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

Magyarország 2018. évi központi költségvetéséről szóló 2017. évi C. törvény 3. sz. melléklet I. 10. pontja tartalmazza az önkormányzatok számára a rendkívüli önkormányzati költségvetési forrást: „ A települési önkormányzatok rendkívüli támogatást kivételes esetben, pályázat útján igényelhetnek működőképességük megőrzése vagy egyéb, a feladataik ellátását veszélyeztető helyzet elhárítása érdekében. A támogatásról a helyi önkormányzatokért felelős miniszter és az államháztartásért felelős miniszter a beérkező támogatási igények elbírálását követően folyamatosan, de legkésőbb 2018. december 10-éig együttesen dönt.”

Az igénylésnek többek között tartalmaznia kell a pályázat benyújtásáról szóló képviselő-testületi határozatot, melynek javaslatát kérem szíveskedjenek elfogadni.

**Határozati javaslat**

Bonyhád Város Önkormányzat Képviselő-testülete Magyarország 2018. évi központi költségvetéséről szóló 2017. évi C. törvény 3. melléklet I. 10. pontjában szereplő, az önkormányzatok rendkívüli támogatása terhére az önkormányzat működőképességének megőrzése vagy egyéb, a feladatai ellátását veszélyeztető helyzet elhárítása érdekében pályázatot nyújt be.

A Képviselő-testület felhatalmazza a polgármestert a pályázathoz szükséges dokumentáció összeállítására, aláírására és annak a Magyar Államkincstárhoz határidőben történő benyújtására.

Határidő: 2018. szeptember 30.

Felelős: Filóné Ferencz Ibolya polgármester

Végrehajtásért felelős: Pénzügyi Osztály

Bonyhád, 2018. augusztus 21.

Filóné Ferencz Ibolya  
 polgármester